फिटकरी

फिटकरी (Alum), एक रंगहीन, क्रिस्टलीय पदार्थ है। साधारण फिटकरी का रासायनिक नाम 'पोटाश एलम' (KAl(SO4)2.24H2O) होता हैं। 'ऐलम' शब्द जब बहुवचन में प्रयुक्त होता है, तब उससे उन सभी यौगिकों का बोध होता है, जो पोटाश ऐलम से संगठन में समानता रखते हैं। ऐसे यौगिकों में पोटैश का स्थान, लिथियम, सोडियम, अमोनियम, रूबीडीयम, सीज़ियम, टेल्यूरियम धातुएँ तथा हाइड्रॉक्सीलैमिन (NH4O) एवं चतुर्थक नाइट्रोजन क्षारक (N(C H3)4) मूलक ले सकते हैं। ऐलुमिनियम का स्थान क्रोमियम (क्रोम ऐलम), लोहा (लौह ऐलम), मैंगनीज, इरीडियम, गैलियम, वैनेडियम, कोबल्ट इत्यादि ले सकते हैं। (AB(SO4)2.12H2O) मूलानुपाती सूत्र (इम्पीरिकल सूत्र) वाले सामान्य यौगिकों को 'एलम' नाम से जाना जाता है।

विरल मृद धातुएँ ऐलम नहीं बनती। कुछ यौगिकों में (SO4) मूलक में सल्फर का स्थान सिलीनियम ले सकता है।

 परिचय 
फिटकारी को अंग्रेजी में पोटैश ऐलम या केवल ऐलम भी कहते हैं। यह पोटैशियम सल्फेट और ऐलुमिनियम सल्फेट का द्विलवण है, इसके चतुर्फलकीय क्रिस्टल में क्रिस्टलीय जल के २४ अणु रहते हैं। इसके क्रिस्टल अत्यंत सरलता से बनते हैं।

पहले पहल फिटकरी ऐलम शेल (shale) से बनाई गई थी। यह बड़ी मात्रा में ऐलूनाइट या फिटकरी पत्थर (K2SO4 Al2(SO4)3.4 Al(OH)3) के वायु में भंजन, निक्षालन (lixiviation) और क्रिस्टलीकरण से प्राप्त होती है। ऐलूनाइट से प्राप्त ऐलम को 'रोमन ऐलम' भी कहते हैं। ऐलूमिनों फेरिक के विलयन पर पोटैशियम सल्फेट की क्रिया से भी फिटकारी प्राप्त हो सकती है। फेरिक ऑक्साइड के कारण इसका रंग गुलाबी होता है, यद्यपि विलेय लोहा इसमें बिल्कुल नहीं होता, या केवल लेश मात्र होता है।

पोटैश ऐलम ९२° सें. पर पिघलता है। २००° सें. पर इसका जल निकल जाता है जिसस यह सरंध्र पुंज में परिणत हो जाता है। इसे 'जली हुई फिटकरी' कहते हैं। वायु में इसके क्रिस्टल प्रस्फुटित होते हैं, जो वायु से अमोनिया का अवशोषण कर क्षारक लवण में परिवर्तित हो जाते हैं।

फिटकरी का उपयोग कागज उद्योग, रंगसाजी, छींट की छपाई, पेय जल के शोधन और चमड़ा कमाने में होता है।

ऐलम संकर (Complex) यौगिक नहीं है। पानी में घुलने पर विलयन में इसके समसत आयन अलग अलग रहते हैं : यह समरूपीय क्रिस्टल बनाता है। एक लवण के क्रिस्टल पर दूसरे लवण के क्रिस्टल बड़ी सरलता से बनते हैं। इसके मिश्रित क्रिस्टल भी बनते हैं और विभिन्न लवणों के स्तरों के क्रिस्टल भी बनते हैं। बहुत अधिक विलेय होने के कारण सोडिय ऐलम के क्रिस्टल बड़ी कठिनाई से प्राप्त होते हैं।

 स्वास्थ्य एवं सौन्दर्य 
चिकित्सा में, "फिटकरी" एक वैक्सीन सहायक के रूप में उपयोग किए जाने वाले एल्यूमीनियम हाइड्रॉक्साइड जेल का भी उल्लेख कर सकता है।
 पोटाश एलम का उपयोग रक्त को थक्का बनाने के लिये किया जाता है। दाढ़ी बनाने के बाद प्रायः इसे चेहरे पर रगड़ा जाता है।
 सोलहवीं शताब्दी में फिटकरी मिलाकर त्वचा को श्वेत बनाने वाला पदार्थ बनाया जाता था।
 गर्म बर्तन पर उपस्थित अशुद्धियों को साफ करने के लिए उपयोग किया जाता है जिससे लोहे के धातु पर तुरंत चमक उत्पन्न हो जाती है।

 फिटकरी के लवणों की सूची 
 एलुमिनियम 
 NaAl(SO4)2·12 H2O
 KAl(SO4)2·12 H2O
 RbAl(SO4)2·12 H2O
 CsAl(SO4)2·12 H2O
 TlAl(SO4)2·12 H2O
 NH4Al(SO4)2·12 H2O

 गैलियम 
 KGa(SO4)2·12 H2O
 RbGa(SO4)2·12 H2O
 CsGa(SO4)2·12 H2O
 TlGa(SO4)2·12 H2O
 NH4Ga(SO4)2·12 H2O
 इन्डियम 
 RbIn(SO4)2·12 H2O
 CsIn(SO4)2·12 H2O
 NH4In(SO4)2·12 H2O
 टाइटेनियम 
 KTi(SO4)2·12 H2O
 RbTi(SO4)2·12 H2O
 CsTi(SO4)2·12 H2O
 NH4Ti(SO4)2·12 H2O
 वनेडियम 
 KV(SO4)2·12 H2O
 RbV(SO4)2·12 H2O
 CsV(SO4)2·12 H2O
 NH4V(SO4)2·12 H2O क्रोम 
 NaCr(SO4)2·12 H2O
 KCr(SO4)2·12 H2O
 RbCr(SO4)2·12 H2O
 CsCr(SO4)2·12 H2O
 TlCr(SO4)2·12 H2O
 NH4Cr(SO4)2·12 H2O
 मैंगनीज 
 RbMn(SO4)2·12 H2O
 CsMn(SO4)2·12 H2O
 लोह 
 KFe(SO4)2·12 H2O
 RbFe(SO4)2·12 H2O
 CsFe(SO4)2·12 H2O
 TlFe(SO4)2·12 H2O
 NH4Fe(SO4)2·12 H2O
 कोबाल्ट 
 KCo(SO4)2·12 H2O
 RbCo(SO4)2·12 H2O
 CsCo(SO4)2·12 H2O
 NH4Co(SO4)2·12 H2O
 रोडियम 
 RbRh(SO4)2·12 H2O
 CsRh(SO4)2·12 H2O
 इरिडियम 
 RbIr(SO4)2·12 H2O
 CsIr(SO4)2·12 H2O
 NH4Ir(SO4)2·12 H2O

सन्दर्भ

श्रेणी:लवण
श्रेणी:सल्फेट
श्रेणी:सल्फेट खनिज
श्रेणी:रसायन शास्त्र
श्रेणी:रसायन शब्दावली